《再和》
宋代·何梦桂

渴不待醴酒，行潦聊可挹。
寒不待羅襦，短布聊自织。
人生忘富贵，役役死尘迹。
天鸡报明晨，暮种送归夕。
万化迭故机，来者示终极。
百年无定期，余日姑自适。
拟学种蟠桃，谁能待花实。
海鸥倦长风，低徊此休息。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。